Asaminis triušis
Asaminis triušis (Caprolagus hispidus) – kiškinių (Leporidae) šeimos žinduolis. Tai vienintelė rūšis, priklausanti asaminių triušių (Caprolagus) genčiai. Kūnas apie 47, uodega – 2,5 cm ilgio. Ausys apie 55 mm ilgio, plačios. Užpakalinės kojos šiek tiek ilgesnės už priekines. Kailis šiurkštus. Nugara tamsiai ruda su juodų plaukų priemaiša. Pilvas rudai baltas. Paplitęs Indijoje, Bengalijoje, Nepale, Asame. Laikosi poromis. Rausia nuosvus urvus. Minta medžių žieve ir šaknimis. Rūšis įrašyta į Tarptautinę raudonąją knygą.